Document ID: /roh_data/filtered/swiss_laws_in_ROHinterleaved.jsonl.gz/9658

This text was translated from EN into Rumantsch Grischun.

Foundations are supervised by the state authority (Confederation, canton, commune) to which they are assigned. The cantons may subject foundations at communal level to supervision at cantonal level. The supervisory authority must ensure that the foundation’s assets are used for their declared purpose. Beneficiaries or creditors of the foundation, the founder, donors and current and former members of the foundation board who have an interest in ensuring that the administration of the foundation complies with the law and the foundation charter may appeal to the supervisory authority against acts or omissions of the foundation’s governing bodies. Inserted by No I of the FA of 8 Oct. 2004 (Law on Foundations), in force since 1 Jan. 2006 (AS 2005 4545; BBl 2003 8153 8191). Inserted by No I of the FA of 17 Dec. 2021 (Strengthening Switzerland as a Foundation Location), in force since 1 Jan. 2024 (AS 2022 452; BBl 2021 485, 1169).

Las fundaziuns èn suttamessas a la surveglianza da quella communitad (Confederaziun, chantun, vischnanca), a la quala ellas appartegnan tenor lur intent. Ils chantuns pon suttametter las fundaziuns, per las qualas lur vischnancas èn cumpetentas, a l’autoritad da surveglianza chantunala. L’autoritad da surveglianza ha da procurar che la facultad da la fundaziun vegnia duvrada tenor ses intents. Sch’ils benefiziaris u ils crediturs da la fundaziun, il fundatur, ulteriurs contribuiders sco er ils anteriurs ed actuals commembers dal cussegl da fundaziun han in interess che l’administraziun da la fundaziun stettia en concordanza cun la lescha e cun il document da fundaziun, pon els far recurs tar l’autoritad da surveglianza cunter acts e cunter omissiuns dals organs da fundaziun. Integrà tras la cifra I da la LF dals 8 d’oct. 2004 (dretg da fundaziuns), en vigur dapi il 1. da schan. 2006 (AS 2005 4545; BBl 2003 8153 8191). Integrà tras la cifra I da la LF dals 17 da dec. 2021 (rinforzament da l’attractivitad da la Svizra per las fundaziuns), en vigur dapi il 1. da schan. 2024 (AS 2022 452; BBl 2021 485, 1169).